**KLINIČKI BOLNIČKI CENTAR OSIJEK**, Josipa Huttlera 4, Osijek, OIB: 89819375646, kojeg zastupa ravnatelj doc.dr.sc. Željko Zubčić, dr.med. (u daljnjem tekstu: **Naručitelj**)

i

**Naziv odabranog ponuditelja**, Adresa odabranog ponuditelja, OIB:, kojeg zastupa \_\_\_\_\_\_\_\_ (u daljnjem tekstu: **Isporučitelj**)

(Naručitelj i Isporučitelj dalje u tekstu zajedno ''**Ugovorne strane**'')

sklopili su sljedeći

**UGOVOR O JAVNOJ NABAVI**

**OPREMA ZA DNEVNE BOLNICE I DNEVNE KIRURGIJE TE OBJEDINJENI HITNI BOLNIČKI PRIJEM - STRECHERI I MEDICINSKI NAMJEŠTAJ**

**GRUPA 1 Medicinski namještaj**

Evidencijski broj nabave: MV-23/95

(dalje u tekstu: **Ugovor**)

**UVODNE ODREDBE**

**Članak 1.**

1. Ugovorne strane suglasno utvrđuju da je Naručitelj proveo otvoreni postupak javne nabave male vrijednosti, Evidencijski broj: MV-23/95, a koji je započeo slanjem na objavu Obavijesti o nadmetanju dana \_\_\_\_\_\_\_ godine, pod brojem objave: \_\_\_\_\_\_\_.
2. Ovaj Ugovor se sklapa temeljem Odluke o odabiru URBROJ: \_\_\_\_\_\_\_\_ od dana \_\_\_\_\_\_ godine i ponude Isporučitelja broj \_\_\_\_\_\_\_ od dana \_\_\_\_\_\_\_\_ godine (dalje u tekstu: Ponuda Isporučitelja), koja je ocijenjena kao ekonomski najpovoljnija ponuda.
3. Ovaj Ugovor se sklapa u skladu s uvjetima određenim u Dokumentaciji o nabavi „OPREMA ZA DNEVNE BOLNICE I DNEVNE KIRURGIJE TE OBJEDINJENI HITNI BOLNIČKI PRIJEM - STRECHERI I MEDICINSKI NAMJEŠTAJ)'', (dalje u tekstu: Dokumentacija o nabavi), i Ponude Isporučitelja, kojih uvjeta su se Ugovorne strane dužne pridržavati u izvršenju ovog Ugovora.
4. Sastavni dio ovog Ugovora čine:

* Uvez Ponude
* Troškovnik iz Ponude Isporučitelja
* Dokumentacija o nabavi,
* Tehničke specifikacije,

1. Ugovorne strane su upoznate s činjenicom da se predmetni ugovor provodi u sklopu Projekta izgradnje i opremanja objedinjenog hitnog bolničkog prijema i dnevnih bolnica/dnevnih kirurgija KBC-a Osijek (dalje u tekstu: Projekt). Projekt se sufinancira iz Europskog fonda za regionalni razvoj kroz dva ugovora o dodjeli bespovratnih sredstava koja je KBC kao Korisnik bespovratnih sredstava 21. rujna 2018. godine potpisao s Ministarstvom regionalnoga razvoja i fondova Europske unije te Središnjom agencijom za financiranje i ugovaranje programa i projekata Europske unije. Potpisan je ugovor o dodjeli bespovratnih sredstava ''Unapređenje objedinjenog hitnog bolničkog prijema u sklopu KBC-a Osijek'' (broj ugovora: KK.08.1.1.03.0006) te ugovor o dodjeli bespovratnih sredstava ''Izgradnja i opremanje dnevnih bolnica i dnevnih kirurgija u sklopu KBC-a Osijek'' (broj ugovora: KK.08.1.2.03.0033).
2. Isporučitelj je obvezan tijekom izvršenja ugovora o javnoj nabavi pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće ili odredaba međunarodnog prava okoliša, socijalnog i radnog prava navedenim u Prilogu XI. Zakona o javnoj nabavi („Narodne novine”, broj 120/2016 i 114/2022, dalje: ZJN).
3. Za sve što nije navedeno u Dokumentaciji o nabavi primjenjuju se odredbe ZJN i podzakonski propisi kojima je regulirano područje javne nabave te odredbe važećeg zakona kojim se uređuju obvezni odnosi.

**PREDMET UGOVORA**

**Članak 2.**

1. Predmet ovog Ugovora je isporuka opreme za dnevne bolnice i dnevne kirurgije te objedinjeni hitni bolnički prijem za Grupu \_\_ predmeta nabave.
2. Sva isporučena oprema mora biti nova i nekorištena.
3. S obzirom da je predmet nabave sufinanciran iz sredstava Europskog fonda za regionalni razvoj u sklopu Operativnog programa ''Konkurentnost i kohezija'' 2014. – 2020., Isporučitelj je dužan Naručitelju i bilo kojoj osobi koju Naručitelj ovlasti te tijelima u sustavu upravljanja i kontrole korištenja strukturnih instrumenata i Europskoj komisiji pružiti bez odgode sve informacije i dokumente koje se odnose na usluge koje su predmet ovog Ugovora.

**OPSEG I KOLIČINA PREDMETA NABAVE**

**Članak 3.**

1. Opseg i količina predmeta nabave detaljno je opisana i specificirana u Dokumentaciji o nabavi, , Troškovniku i Tehničkim specifikacijama koji čine sastavni dio ovog Ugovora.
2. Količina predmeta nabave navedena u Troškovniku predstavlja točnu količinu.

**VRIJEDNOST UGOVORA**

**Članak 4.**

1. Ugovorena vrijednost predmeta nabave iz ovog Ugovora shodno cijeni iz ponudbenog Troškovnika, po izvršenju svih obveza po ovom Ugovoru, na paritetu DDP, isporučeno i ocarinjeno, instalirano, stavljeno u punu funkciju, uz edukaciju osoblja Naručitelja o rukovanju i načinu rada s medicinskom opremom, sa kompletnim servisiranjem, otklanjanjem kvarova i zamjenom svih komponenti uređaja koji se pokvare za rad u punoj funkciji uređaja za vrijeme trajanja jamstvenog roka od \_\_\_\_\_\_ godine od dana primopredaje i puštanja u punu funkciju uređaja, ugovara se u iznosu od

**\_\_\_\_\_\_\_\_ EUR**

(slovima: \_\_\_\_\_\_\_\_\_\_\_\_\_\_\_)

a s PDV-om od 25% u iznosu \_\_\_\_\_\_\_\_\_\_\_ EUR   
(slovima: \_\_\_\_\_\_\_\_\_\_\_\_\_\_\_)

**u ukupnom iznosu od \_\_\_\_\_\_\_\_ EUR**

(slovima: \_\_\_\_\_\_\_\_\_\_\_\_\_\_\_)

1. U cijenu ponude su uračunati svi troškovi i popusti, odnosno naknadno se ne može tvrditi da je bilo koji izdatak ili trošak bio nepredviđen ili da nije obračunat u Ponudi.
2. Jedinične cijene iz Troškovnika nepromjenjive su za cijelo vrijeme trajanja Ugovora.

**MJESTO ISPORUKE I ROK ISPORUKE**

**Članak 5.**

1. Mjesto isporuke robe je na adresi: Klinički bolnički centar Osijek, J. Huttlera 4, 31000 Osijek.
2. Rok isporuke počinje teći danom izdavanja pismene Obavijesti o početku isporuke robe od strane Naručitelja.
3. Rok isporuke iznosi 15 kalendarskih dana od dana primitka pisane Obavijesti putem elektroničke pošte.
4. Isporuka opreme smatrat će se završenom primopredajom, o čemu će biti sastavljen Zapisnik o primopredaji.

**TRAJANJE UGOVORA**

**Članak 6.**

1. Ugovorne strane suglasno utvrđuju da se Ugovor sklapa na određeno vrijeme.
2. Ugovorne strane suglasno utvrđuju da je Isporučitelj obvezan pridržavati se Ugovorom utvrđenih rokova.
3. Naručitelj će izdati Obavijest o početku isporuke robe za pojedinu grupu predmeta nabave neovisno o dinamici izvršenja radova na izgradnji zgrade Objedinjenog hitnog bolničkog prijema te Dnevnih bolnica i Dnevnih kirurgija KBC-a Osijek.
4. Predviđeno trajanje ugovora je 6 (šest) mjeseci od dana obostranog potpisa ugovora. Prethodno navedeni rok trajanja ugovora moguće je produžiti slijedom opravdanih okolnosti, primjerice više sile uz prethodnu suglasnost Naručitelja, pri čemu je odabrani ponuditelj u slučaju svake grupe predmeta nabave obvezan dostaviti dokaze o razlozima za potrebom produžetka roka trajanja ugovora.
5. Izraz viša sila, kao što ga se ovdje koristi, pokriva sve nepredviđene događaje koji utječu na mogućnost Isporučitelja u isporuci opreme, a koji nisu pod kontrolom bilo koje strane te koje ispravno postupanje obiju strana ne može prevladati, kao što su štrajkovi, izgredi, nemiri i neredi od strane osoba koje nisu osoblje Isporučitelja, ratovi (bilo da su objavljeni ili ne), blokade, ustanci, pobune, epidemije, pandemije, posljedice epidemija i pandemija, odroni tla, potresi, oluje, gromovi, poplave, građanski nemiri, eksplozije i sl.
6. Ukoliko prilikom izvršenja ugovora nastanu opravdane okolnosti zbog kojih će biti potrebno produžiti rok izvršenja ugovora / isporuke robe, svaka izmjena provest će se sukladno primjenjivim odredbama ZJN.

**ROK, NAČIN I UVJETI PLAĆANJA**

**Članak 7.**

1. Plaćanje će se obaviti na poslovni račun odabranog ponuditelja.
2. Plaćanje će se izvršiti po računu koji će Isporučitelj Naručitelju ispostaviti po izvršenoj isporuci sve naručene robe (ukupne količine svih stavki) sukladno Troškovniku i Tehničkim specifikacijama, neovisno o tome je li roba dostavljena u jednom ili više navrata u ugovorenom roku.
3. Naručitelj će valjani račun platiti u roku od 30 dana od dana zaprimanja valjanog računa. Valjanim računom smatra račun izrađen i Naručitelju dostavljen na način u potpunosti sukladan važećim zakonskim odredbama u smislu odredbi Zakona o elektroničkom izdavanju računa u javnoj nabavi (NN 94/18) dostupnog na poveznici: <https://narodne-novine.nn.hr/clanci/sluzbeni/2018_10_94_1817.html> i ostalih relevantnih propisa važećih u trenutku izdavanja pojedinog računa za čitavo vrijeme trajanja ugovora.
4. Uvjet za plaćanje je dostava jamstva za otklanjanje nedostataka u jamstvenom roku u obliku bankarske garancije, solemnizirane bjanko zadužnice, solemnizirane zadužnice i novčanog pologa na iznos od 10% (deset posto) od iznosa koji je iskazan na računu s PDV-om.
5. Ugovorne strane sporazumno utvrđuju da Isporučitelj ne može svoje potraživanje prema Naručitelju prenijeti na drugoga bez prethodne pisane suglasnosti Naručitelja

**UGOVORNA KAZNA**

**Članak 8.**

1. Naručitelj može Isporučitelju naplatiti penale po dnevnoj stopi od 2 ‰ (dva promila) od ukupnog ugovorenog iznosa za svaki dan zakašnjenja isporuke opreme u odnosu na međusobno utvrđeni rok isporuke sukladno članku 5. ovog Ugovora. Ukupni iznos penala ne može prekoračiti iznos od 5% (pet posto) od ukupnog ugovorenog iznosa. Naručitelj može odbiti penale od isplata koje duguje Ponuditelju. Plaćanje penala ne utječe na ostale obveze Isporučitelja.
2. Naplata ugovorene kazne obavit će se po sastavljanju Zapisnika o primopredaji kojem će se evidentirati kašnjenje isporuke robe.

**OSOBE ODGOVORNE ZA IZVRŠENJE UGOVORA**

**Članak 9.**

1. Za izvršenje međusobnih obveza i koordinaciju poslova koji su predmet ovoga Ugovora, Ugovorne strane za svoje ovlaštenike imenuju sljedeće osobe:

\_\_\_\_\_\_\_\_\_\_\_\_\_\_\_\_\_ (*ime i prezime)*, e-mail: \_\_\_\_\_\_\_\_\_\_\_\_\_\_, broj telefona/mobitela: \_\_\_\_\_\_\_\_\_\_\_\_\_\_\_\_\_\_\_\_\_, od strane Naručitelja;

\_\_\_\_\_\_\_\_\_\_\_\_\_\_\_\_\_ *(ime i prezime)*, e-mail: \_\_\_\_\_\_\_\_\_\_\_\_\_\_, broj telefona/mobitela: \_\_\_\_\_\_\_\_\_\_\_\_\_\_\_\_\_\_\_\_\_, od strane Isporučitelja.

1. Ugovorne strane tijekom izvršavanja Ugovora mogu promijeniti osobu iz stavka 1. ovog članka o čemu će pisanim putem obavijestiti drugu Ugovornu stranu.
2. Ugovorne strane su suglasne da Naručitelj zadržava pravo davanja Isporučitelju prijedloga, uputa i primjedbi u vezi s provedbom ugovorenih poslova.

**JAMSTVO ZA UREDNO ISPUNJENJE UGOVORA**

**Članak 10.**

1. Isporučitelj je obavezan dostaviti u roku od 10 (deset) dana od dana obostranog potpisa Ugovora o javnoj nabavi Jamstvo za uredno ispunjenje ugovora za slučaj povrede ugovornih obveza, **na iznos od 10% (deset posto) ugovorene cijene u EUR bez PDV-a s rokom važenja do kraja roka izvršenja ugovora**.
2. Jamstvo za uredno ispunjenje ugovora mora biti valjano do kraja roka izvršenja ugovora.
3. U slučaju da ugovaratelj u ugovorenom roku ne dostavi Naručitelju jamstvo za uredno ispunjenje ugovora, Naručitelj ima pravo raskinuti Ugovor i aktivirati jamstvo za ozbiljnost ponude.
4. U slučaju produljenja roka izvršenja ugovora, ugovaratelj je dužan produžiti trajanje jamstva za uredno ispunjenje ugovora na razdoblje produljenog trajanja ugovora.
5. U slučaju povećanja iznosa ugovora, ugovaratelj je dužan dostaviti novo jamstvo ili dodatak jamstvu za uredno ispunjenje ugovora sukladno prethodno navedenom.
6. U slučaju da ugovaratelj povrijedi ugovorne obveze, Naručitelj će ga pisanim putem obavijestiti o namjeri naplate jamstva za uredno ispunjenje ugovora te mu u istom pismenu odrediti primjeren rok za uredno ispunjenje ugovornih obveza. Ukoliko niti nakon u pismenu određenog primjerenog roka ugovaratelj ne postupi i ne postane uredan u ispunjenju ugovornih obveza, Naručitelj ima pravo naplatiti jamstvo za uredno ispunjenje Ugovora.
7. Sukladno članku 214. stavku 4. ZJN. gospodarski subjekt može uplatiti novčani polog u traženom iznosu na račun Naručitelja, IBAN: HR1210010051863000160 kod Hrvatske narodne banke, Model i poziv na broj: HR64 9725 - 26400 - OIB uplatitelja, opis plaćanja: „Novčani polog za ugovor KBC Osijek, Evidencijski broj nabave: MV-23/95, Grupa predmeta nabave \_\_\_ .“
8. Naručitelj je obvezan vratiti odabranom ponuditelju jamstvo za uredno ispunjenje ugovora neposredno nakon završetka postupka primopredaje predmeta nabave i zaprimanja jamstva za otklanjanje nedostataka u jamstvenom roku..

**JAMSTVO ZA OTKLANJANJE NEDOSTATAKA**

**Članak 11.**

1. Isporučitelj je obavezan u roku od 10 (deset) dana od dana potpisivanja Primopredajnog zapisnika, dostaviti Naručitelju jamstvo za otklanjanje nedostataka u jamstvenom roku, **na iznos od 10% (deset posto) od iznosa koji je iskazan na računu s PDV-om.**
2. Ovim jamstvom odabrani ponuditelj jamči ispravno funkcioniranje opreme koja je predmet ove nabave te da će na zahtjev korisnika opreme o svojem trošku otkloniti kvarove i nedostatke koji bi bili posljedica tvorničke greške i koji bi nastali u jamstvenom roku pri normalnoj uporabi uređaja uz poštivanje svih tehničkih naputaka.
3. Jamstveni rok za isporučenu robu i rok važenja jamstva za otklanjanje nedostataka u jamstvenom roku odgovara duljini jamstvenog roka izraženog kroz kriterij kvalitete u okviru ekonomski najpovoljnije ponude, te počinje teći od trenutka potpisivanja Primopredajnog zapisnika sa puštanjem u punu funkciju uređaja. Ovo jamstvo Naručitelj će aktivirati u slučaju da odabrani ponuditelj u jamstvenom roku ne ispuni obvezu otklanjanja nedostataka koje ima po osnovi jamstva ili s naslova naknade štete.
4. Sukladno članku 214. stavku 4. ZJN 2016. gospodarski subjekt može uplatiti novčani polog u traženom iznosu na račun Naručitelja, IBAN: HR1210010051863000160 kod Hrvatske narodne banke, Model i poziv na broj: HR64 9725 - 26400 - OIB uplatitelja, opis plaćanja: „Novčani polog za jamstveni rok opreme KBC Osijek, Evidencijski broj nabave: MV-23/95, Grupa predmeta nabave \_\_\_.“
5. Ukoliko odabrani ponuditelj ne dostavi Jamstvo za otklanjanje nedostataka u jamstvenom roku u roku od 10 (deset) dana od dana obostranog potpisa Primopredajnog zapisnika, Naručitelj može raskinuti ugovor i naplatiti Jamstvo za uredno ispunjenje ugovora.

**PRAVA I OBVEZE ISPORUČITELJA**

**Članak 12.**

1. Isporučitelj je u obvezi isporučiti, montirati, staviti u punu funkciju medicinski uređaj i opremu te educirati osoblje Naručitelja o načinu rada i rukovanja s opremom sukladno uvjetima Dokumentacije o nabavi, Tehničkoj specifikaciji predmeta nabave i odabranoj Ponudi.
2. Isporučitelj je u obvezi ugovoreni predmet nabave servisirati i održavati sa svim rezervnim dijelovima, otkloniti kvarove, zamijeniti sve komponente uređaja sukladno tehničkoj specifikaciji i dodatnim tehničkim značajkama koje se pokvare, o trošku Isporučitelja za vrijeme trajanja jamstvenog roka od \_\_\_\_ mjeseci od dana uspješno izvršene primopredaje i stavljanja u punu funkciju uređaja.
3. Isporučitelj se obvezuje, o vlastitom trošku za vrijeme trajanja jamstvenog roka otkloniti kvar na uređaju i zamijeniti potrebne komponente uređaja sukladno tehničkoj specifikaciji i dodatnim tehničkim značajkama za rad u punoj funkciji uređaja u roku od 4 (četiri) radna dana od dana prijave kvara.
4. Prijavom kvara smatra se vrijeme zaprimanja pisane obavijesti Naručitelja o nastalom kvaru, upućene putem elektroničke pošte ili telefaxa od strane ovlaštene osobe Naručitelja. Naručitelj i Isporučitelj će sastaviti zajednički Zapisnik o evidenciji kvarova i ispada iz pune funkcije uređaja. U Zapisniku mora biti navedeno vrijeme prijave kvara, tj. vrijeme zaprimanja pisane obavijesti Naručitelja kod Isporučitelja sukladno ovom Ugovoru, vrijeme dolaska servisnog stručnjaka na lokaciju, odnosno početak servisne intervencije udaljenim pristupom (Internetom) , vrijeme završene dijagnostike kvara, vrijeme otklanjanja kvara i stavljanja uređaja u punu funkciju te ukupan broj sati kada uređaj nije bio u funkciji. Zapisnik supotpisuju tehničar i liječnik Naručitelja i ovlašteni serviser Isporučitelja.
5. Ako Isporučitelj ne otkloni kvar na uređaju i ne zamijeni sve komponente uređaja koji se pokvare novim komponentama sukladno tehničkoj specifikaciji i dodatnim značajkama za rad u punoj funkciji u roku od 4 (četiri) radna dana od dana prijave kvara, temeljem Zapisnika o evidenciji kvarova, tijekom trajanja jamstvenog roka, Naručitelj zadržava pravo aktivirati jamstvo za otklanjanje nedostataka u jamstvenom roku.
6. Sve komponente medicinske opreme koje se poprave ili zamijene za vrijeme trajanja jamstvenog roka za uređaj imat će jamstvo sukladno trajanju ugovorenog jamstvenog roka. Isporučitelj ima obvezu nakon proteka jamstvenog roka za uređaj osigurati pričuvne dijelove minimalno 7 (sedam) godina nakon isporuke sa stavljanjem u punu funkciju.
7. Ukoliko Isporučitelj bez krivnje Naručitelja jednostrano raskine Ugovor, dužan je isplatiti Naručitelju sva novčana sredstva koja je Naručitelj isplatio Isporučitelju na ime ugovornih obveza, sa zakonskom zateznom kamatom do momenta raskida Ugovora i nadoknaditi naručitelju nastalu štetu.
8. Isporučitelj je u obvezi nakon isporuke, instalacije i stavljanja u funkciju predmeta nabave o svom trošku osigurati i provesti edukaciju osoblja Naručitelja za cjelokupni rad na medicinskoj opremi u trajanju od najmanje 1 (jednog) radnog dana.

**TESTIRANJE OPREME, PRIMOPREDAJA I PRAĆENJE ISPUNJENJA UGOVORNIH OBVEZA**

**Članak 13.**

1. Primopredaju sa stavljanjem u funkciju ugovorenog predmeta nabave izvršit će predstavnici Naručitelja i Isporučitelja, a predstavnik Naručitelja ujedno je i Voditelj Povjerenstva.
2. Povjerenstvo iz ovog članka sastavit će i potpisati Zapisnik o primopredaji.
3. Ukoliko se u Zapisniku utvrde nedostaci na uređaju ili u njegovom radu, Isporučitelj je obvezan u roku koji ne može biti dulji od 5 (pet) dana od sastavljanja i potpisivanja Zapisnika pristupiti otklanjanju nedostataka. U protivnom, Naručitelj ima pravo naplatiti jamstvo za uredno ispunjenje ugovora u punom iznosu.
4. Datum potpisivanja Zapisnika u kojem je utvrđeno da je oprema koja je predmet ove nabave u funkciji i spremna za početak rada, smatrat će se datumom stupanja na snagu jamstvenog roka.

Isporučitelj je obvezan prilikom primopredaje uređaja dostaviti:

* 1. ateste i certifikate nadležnih ovlaštenih institucija za isporučene uređaje,
  2. upute za rukovanje na hrvatskom jeziku u papirnatom i elektroničkom obliku,
  3. podatke o ovlaštenom servisu i ovlaštenim servisima: naziv, adresa, radno vrijeme i kontakt podaci (broj telefona i e-mail adresa),
  4. dokaz o izvršenoj edukaciji osoblja, ovjeren od strane Naručitelja.

Gore navedenu dokumentaciju Isporučitelj predaje uvezanu u jednom primjerku Naručitelju, a u Zapisniku se utvrđuje da je navedena dokumentacija zaprimljena od strane Naručitelja.

**OSTALE ODREDBE**

**Mjere informiranja i vidljivosti vezano za EU sufinanciranje**

**Članak 14.**

1. U isporuku opreme uključena je i nabava naljepnica za vidljivost EU sufinanciranja sukladno Uputama za korisnike sredstava: Informiranje, komunikacija i vidljivost projekata financiranih u okviru Europskog fonda za regionalni razvoj (EFRR), Europskog socijalnog fonda (ESF) i Kohezijskog fonda (KF) za razdoblje 2014. -– 2020., kako je detaljno opisano u Tehničkim specifikacijama grupe predmeta nabave.

**RASKID UGOVORA**

**Članak 15.**

1. U slučaju neispunjavanja odredbi ovog Ugovora bilo od strane Isporučitelja bilo od strane Naručitelja, ugovorna strana je dužna pismeno opomenuti drugu ugovornu stranu i ukazati na propuste. Ako potom ugovorna strana nastavi kršiti odnosno ne ispunjavati obveze preuzete ovim Ugovorom, druga ugovorna strana može jednostrano raskinuti ovaj Ugovor pisanom obavijesti. U tom slučaju će se ovaj Ugovor smatrati raskinutim na dan uredne dostave pisane obavijesti.
2. Naručitelj ima pravo raskinuti Ugovor pisanom obavijesti ako:
   1. Isporučitelj teško krši Ugovor propustima u izvršavanju svojih ugovornih obveza,
   2. Isporučitelj dodjeljuje Usluge u podugovor bez suglasnosti Naručitelja,
   3. Isporučitelj propusti dati potrebno jamstvo sukladno odredbama ovog Ugovora,
   4. nastupe okolnosti osnova za isključenje sukladno poglavlju 3. Dokumentacije o nabavi,
   5. nastupe okolnosti iz članka 322 ZJN.
3. Isporučitelj ima pravo raskinuti Ugovor pisanom obavijesti ako:
   1. Naručitelj u bitnome ne izvršava svoje obveze iz Ugovora,
   2. Naručitelj ne plati dospjele iznose prema ispostavljenim računima u sklopu ovog Ugovora,
   3. Naručitelj dosljedno propušta vršiti svoje obveze i nakon opetovanih opomena.
4. U slučaju raskida ovog Ugovora svaka ugovorna strana može zahtijevati naknadu štete.

**KORESPONDENCIJA**

**Članak 16.**

1. Korespondencija između Ugovornih strana obavljat će se pisanim putem dostavljanjem pismena neposredno na adresu sjedišta druge ugovorne strane, preporučenom pošiljkom, telefaksom ili putem elektroničke pošte.
2. Ugovorne strane suglasne su da će se dostava smatrati uredno izvršenom danom neposrednog primitka iste kod odgovarajuće ugovorne strane ili danom predaje preporučene pošiljke pošti na adresu odgovarajuće ugovorne strane kako je ista navedena u zaglavlju ovog Ugovora, odnosno na novu adresu o kojoj je jedna ugovorna strana uredno obavijestila drugu ugovornu stranu, odnosno na adresu ugovorne strane upisanu u sudskom ili drugom odgovarajućem registru.

**ZAVRŠNE ODREDBE**

**Članak 17.**

1. Na ovaj Ugovor i bilo koja prava i obveze koji nastanu iz ovog Ugovora ili usluga u sklopu ovog Ugovora primjenjivat će se hrvatsko pravo i tumačit će se u skladu s hrvatskim pravom.
2. Ugovorne strane su suglasne da će eventualne sporove rješavati sporazumno, a u slučaju da Ugovorne strane ne mogu doći do sporazumnog rješenja, spor će riješiti nadležni sud u Osijeku.

**Članak 18.**

Ugovorne strane prihvaćaju sva prava i obveze koje proizlaze iz Ugovora stavljanjem vlastoručnih potpisa na isti.

**Članak 19.**

Ovaj Ugovor je napravljen u četiri (4) istovjetna primjerka od kojih svaka ugovorna strana zadržava dva (2) primjerka.

|  |  |
| --- | --- |
| U \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_ 20\_\_. | U Osijeku, \_\_\_\_\_\_\_\_\_\_\_\_\_\_\_ 20\_\_. |
| Za Isporučitelja:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Za Naručitelja:  RAVNATELJ  doc.dr.sc. Željko Zubčić, dr.med.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |